
LIETUVOS RESPUBLIKOS ŽEMĖS ŪKIO
MINISTRAS

ĮSAKYMAS
DĖL ŽEMĖS ŪKIO MINISTRO 2015 M. GRUODŽIO 31 D. ĮSAKYMO NR. 3D-971   „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „RIZIKOS VALDYMAS“ VEIKLOS SRITIES „PASĖLIŲ, GYVŪNŲ IR AUGALŲ DRAUDIMO ĮMOKOS“, SUSIJUSIOS SU ŪKINIŲ GYVŪNŲ DRAUDIMO ĮMOKŲ KOMPENSAVIMU, ĮGYVENDINIMO TAISYKLIŲ PATVIRTINIMO“ PAKEITIMO

2016 m. lapkričio 28 d. Nr. 3D-707
Vilnius


. P a k e i č i u  Lietuvos kaimo plėtros 2014–2020 metų programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisykles, patvirtintas Lietuvos Respublikos žemės ūkio ministro 2015 m. gruodžio 31 d. įsakymu Nr. 3D-971 „Dėl Lietuvos kaimo plėtros 2014–2020 metų programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisyklių patvirtinimo“ (toliau – Taisyklės):
. Pakeičiu 9.3.1 papunktį ir jį išdėstau taip:
„. pateikia vieną iš įrodymų, susijusių su žemės ūkio svarba, kad:
. jo metinė tiesioginių išmokų suma (apskaičiuota bendra visų paramos schemų suma, kurią pareiškėjas turėjo teisę gauti, nors paramos administravimo procese ir buvo taikytos sankcijos – pagal reglamento (ES) Nr. 639/2014 12 straipsnį) už praėjusius kalendorinius metus sudaro bent 5 proc. visų pajamų, kurių jis gavo už praėjusius finansinius metus iš ne žemės ūkio veiklos (atitikčiai nurodytam reikalavimui pagrįsti pareiškėjas pateikia Lietuvos Respublikos žemės ūkio ministro 2015 m. birželio 29 d. įsakymo Nr. 3D-541 „Dėl Žemės ūkio veiklos svarbos įrodymo kriterijų, pagal kuriuos skaičiuojama pajamų ir (arba) tiesioginių išmokų sumos dalis, įvertinimo metodikos patvirtinimo“ pagrindu parengtą pažymą);
. jo vykdoma žemės ūkio veikla yra reikšminga, t. y. pajamos iš žemės ūkio veiklos sudaro ne mažiau kaip 33 proc. visų už praėjusius finansinius metus gautų pajamų (atitikčiai nurodytam reikalavimui pagrįsti pareiškėjas pateikia Taisyklių 9.3.1.1 papunktyje nurodytą pažymą);
. jo pagrindinė veikla ar įmonės tikslas yra žemės ūkio veiklos vykdymas (pareiškėjas turi būti įregistravęs ūkininko ūkį teisės aktų nustatyta tvarka arba atitikčiai nurodytam reikalavimui pagrįsti pateikia Lietuvos Respublikos žemės ūkio ministro 2015 m. birželio 29 d. įsakymo Nr. 3D-542 „Dėl Žemės ūkio veiklos subjektų vykdomų veiklų sąnaudų įvertinimo metodikos patvirtinimo“ pagrindu parengtą pažymą);“.
. Pakeičiu 12 punktą ir jį išdėstau taip:
„. Pareiškėjai ir (arba) paramos gavėjai įsipareigoja:
. tvarkyti laikomų ūkinių gyvūnų apskaitą Lietuvos Respublikos žemės ūkio ministro 2003 m. birželio 16 d. įsakyme Nr. 3D-234 nustatyta tvarka;
. prieš pasirašydami draudimo sutartį, kuriai prašoma paramos pagal šias Taisykles, ir prieš keisdami draudimo sutartį, kai draudžiamųjų ūkinių gyvūnų, ūkinių gyvūnų bandų ir (arba) pulkų skaičių norima padidinti arba sumažinti, laikomus ūkinius gyvūnus, ūkinių gyvūnų bandas ir pulkus, kurie draudžiami draudimo įmonėje, registruoti Lietuvos Respublikos žemės ūkio ministro 2003 m. birželio 16 d. įsakyme Nr. 3D-234 nustatyta tvarka;
. tuo atveju, kai yra apdrausti Ūkinių gyvūnų registre individualiai registruojami ūkiniai gyvūnai, norėdami draudimo sutarties galiojimo laikotarpiu apdrausti didesnį arba mažesnį ūkinių gyvūnų skaičių nei nurodyta draudimo sutartyje (tuo metu galiojančios redakcijos) – pakeisti draudimo sutartį. Individualiai registruojamų ūkinių gyvūnų draudimo atveju neleidžiamas draudimo sutarties keitimas, kai ji keičiama tik draudimo sutarties pabaigoje, atsižvelgiant į visu draudimo sutarties galiojimo laikotarpiu laikytų apdraustų ūkinių gyvūnų skaičiaus pasikeitimus; 
. tuo atveju, kai yra draudžiami Ūkinių gyvūnų registre bandomis ir (ar) pulkais registruojami ūkiniai gyvūnai (kiaulės ir (ar) paukščiai):
. apdrausti visus ūkyje laikomus draudžiamos rūšies gyvūnus;
. draudimo sutarties galiojimo metu kartą per kiekvieno kalendorinio ketvirčio pirmąjį mėnesį atnaujinti laikomų ūkinių gyvūnų, ūkinių gyvūnų bandų ir pulkų, kurie apdrausti draudimo įmonėje, registravimo duomenis Lietuvos Respublikos žemės ūkio ministro 2003 m. birželio 16 d. įsakyme Nr. 3D-234 nustatyta tvarka ir draudimo sutarties pabaigoje patikslinti draudimo sutartį atsižvelgiant į draudimo sutarties galiojimo laikotarpiu laikytų apdraustų ūkinių gyvūnų skaičiaus pasikeitimus.“
. Pakeičiu 171 punkto pirmąją pastraipą ir ją išdėstau taip:
„. Tuo atveju, kai yra apdrausti Ūkinių gyvūnų registre bandomis ir (ar) pulkais registruojami ūkiniai gyvūnai (kiaulės ir (ar) paukščiai) ir draudimo sutartis tikslinama draudimo sutarties pabaigoje, atsižvelgiant į draudimo sutarties galiojimo laikotarpiu laikytų apdraustų ūkinių gyvūnų skaičių, Taisyklių 15 punkte nurodyta tinkama finansuoti draudimo įmokos suma draudimo sutarties pabaigoje apskaičiuojama sudauginant:“.
. Pakeičiu 35.5 papunktį ir jį išdėstau taip:
„. pareiškėjas atitinka Taisyklių V skyriuje nustatytus reikalavimus. Siekdama įvertinti pareiškėjų atitiktį Taisyklių 9.3 papunktyje numatytiems reikalavimams, savivaldybė:
. patikrina, ar pareiškėjas atitinka Taisyklių 9.3.1.3 papunktyje nurodytą reikalavimą, t. y. patikrina, ar pareiškėjas yra įregistravęs ūkininko ūkį teisės aktų nustatyta tvarka ir (arba) patikrina, ar Taisyklių 9.3.1.3 papunktyje nurodytos pažymos duomenimis pagrindžiama, kad pareiškėjo pagrindinė veikla ar įmonės tikslas yra žemės ūkio veiklos vykdymas; 
. jei pareiškėjas nėra įregistravęs ūkininko ūkio teisės aktų nustatyta tvarka ir pareiškėjas šių Taisyklių 9.3.1.3 papunktyje nurodytos pažymos duomenimis neįrodė, kad pareiškėjo pagrindinė veikla ar įmonės tikslas yra žemės ūkio veiklos vykdymas, – elektroniniu paštu kreipiasi į Agentūrą prašydama įvertinti pareiškėjo atitiktį 9.3.1.1, 9.3.1.2 ir (arba) 9.3.2 papunkčiuose nurodytiems reikalavimams ir informuoti apie patikrinimo rezultatus, perduodama Agentūrai pareiškėjo pateiktą šių Taisyklių 9.3.1.1 papunktyje nurodytą pažymą (jei pareiškėjas tokią pažymą pateikė).“
. Pakeičiu 42.1 papunktį ir jį išdėstau taip:
„. gavusi iš savivaldybės Taisyklių 35.5 papunktyje nurodytą paklausimą dėl pareiškėjo atitikties Taisyklių 9.3.1.1, 9.3.1.2 ir (arba) 9.3.2 papunkčiuose nurodytiems reikalavimams įvertinimo:
. patikrina, ar pareiškėjas atitinka Taisyklių 9.3.2 papunktyje nurodytą reikalavimą;
. jei pareiškėjas neatitinka Taisyklių 9.3.2 papunktyje nurodyto reikalavimo, pagal šių Taisyklių 9.3.1.1 papunktyje nurodytos pažymos duomenis patikrina, ar pareiškėjas atitinka šių Taisyklių 9.3.1.1 ir (arba) 9.3.1.2 papunkčiuose nurodytus reikalavimus;“.
. Pakeičiu 42.2 papunktį ir jį išdėstau taip:
„. patikrinusi pareiškėjo atitiktį Taisyklių 9.3.1.1, 9.3.1.2 ir (arba) 9.3.2 papunkčiuose nustatytiems reikalavimams, apie patikrinimo rezultatus raštu ir (ar) el. paštu informuoja savivaldybę;“.
. Pakeičiu 3 priedo VI skyriaus 16 punktą ir jį išdėstau taip:
„. tuo atveju, kai yra apdrausti Ūkinių gyvūnų registre individualiai registruojami ūkiniai gyvūnai, norėdamas draudimo sutarties galiojimo laikotarpiu apdrausti didesnį arba mažesnį ūkinių gyvūnų skaičių nei nurodyta draudimo sutartyje (tuo metu galiojančios redakcijos) – pakeisti draudimo sutartį. Individualiai registruojamų ūkinių gyvūnų draudimo atveju neleidžiamas draudimo sutarties keitimas, kai ji keičiama tik draudimo sutarties pabaigoje, atsižvelgiant į visu draudimo sutarties galiojimo laikotarpiu laikytų apdraustų ūkinių gyvūnų skaičiaus pasikeitimus;“.
. Pakeičiu 3 priedo VI skyriaus 17 punktą ir jį išdėstau taip:
„. tuo atveju, kai yra draudžiami Ūkinių gyvūnų registre bandomis ir (ar) pulkais registruojami ūkiniai gyvūnai (kiaulės ir (ar) paukščiai), – apdrausti visus ūkyje laikomus draudžiamos rūšies gyvūnus ir draudimo sutarties galiojimo metu kartą per kiekvieno kalendorinio ketvirčio pirmąjį mėnesį atnaujinti laikomų ūkinių gyvūnų, ūkinių gyvūnų bandų ir pulkų, kurie apdrausti draudimo įmonėje, registravimo duomenis teisės aktų nustatyta tvarka, ir draudimo sutarties pabaigoje patikslinti draudimo sutartį, atsižvelgiant į draudimo sutarties galiojimo laikotarpiu laikytų apdraustų ūkinių gyvūnų skaičių;“.
. N u s t a t a u,  kad šio įsakymo 1.2 papunkčiu keičiamo Taisyklių 12.3 papunkčio ir šio įsakymo 1.7 papunkčiu keičiamos 3 priedo VI skyriaus 16 punkto nuostatos taikomos Ūkinių gyvūnų registre individualiai registruojamus ūkinius gyvūnus apdraudusiems pareiškėjams, pateikusiems paramos paraiškas pagal Taisykles nuo 2016 m. birželio 1 d. 



L. e. žemės ūkio ministro pareigas						    Virginija Baltraitienė

